  Майя Бывальцева 14-тӥ гудырикошконэ потон уе Удмуртие циклонлэн дурыз вуоз, куд-ог интыосын кӧня ке зороз. Со сярысь улосвыл  пресс-службаез ивортӥз. Кӧснуналэ тӧл секундскын 10-13 метрозь кужмояса пельтоз. Уйин +14…+19, нуназе +20…+25 градус луоз. 15-тӥ но 16-тӥ гудырикошконэ шӧдскымон зоръёс луыны кулэ ӧвӧл. Уйин температура +9…+14 градусозь лэзькоз. Арнянуналэ нуназе +22…+27 градус возиськоз, вордӥськонэ +24…+29 градусозь пӧсь кариськоз. Нырысь-валысь чакланъёсъя, азьланяз температура шӧдскымон уз воштӥськы, интыосын кӧня ке зорыны быгатоз.   Тегъёс: Ижкар Гидрометцентр Удмуртия куазь гужем зор  